Ο απόμαχος και το θωρηκτό «Αβέρωφ»\nΟ υπογράφων ετών 99 και εντός ολίγου 100, απόμαχος πλοίαρχος Ε/Ν, βετεράνος Β΄ Π.Π. και αναγνώστης της εφημερίδας σας από το 1934, έχει υπηρετήσει, μεταξύ άλλων, στο θωρηκτό «Αβέρωφ». Με μεγάλη χαρά και συγκίνηση πληροφορήθηκα την ολοκλήρωση των επισκευών στο ιστορικό θωρηκτό. Συγχαίρω όλους όσοι συνέβαλαν στην αποκατάστασή του και είμαι υποχρεωμένος να μνημονεύσω και το όνομα του αειμνήστου πατριώτου μου Αλέκου Γουλανδρή, ο οποίος χρηματοδότησε το έργο. Εύχομαι το ιστορικό πλοίο να εξακολουθεί να φωτίζει και τις επόμενες γενιές και να είναι σύμβολο ανδρείας όπως υπήρξε για τη δική μας γενιά.\nΔημητριος Στ. Πολεμης, Απόμαχος Πλοίαρχος Ε/Ν, Βετεράνος Β΄ ΠΠ\nΟ ελληνικός «ψυχρός πόλεμος» διαρκείας\nΤην 15η Σεπτεμβρίου, η Βουλή των Ελλήνων της Γ΄ Δημοκρατίας μας «μνείαν εποίησε» της Μικρασιατικής Καταστροφής. Βέβαια, αυτή η ημέρα έχει πολλά μηνύματα. Ο καθένας «ακούει» ανάλογα με την «ποιότητα» και την «ευαισθησία» του «ιστορικοακουστικού» του οργάνου της ψυχής του. Παρακαλώ να μου επιτρέψετε κάποιες παρατηρήσεις επί του θέματος.\n– Οσοι «έμειναν» πίσω «έμειναν» αυτοπροαιρέτως, πιστοί στη «δήλωση» του Κωνσταντίνου Παλαιολόγου. Μην ξεχνάμε ότι πολλοί, ακόμη και «ευγενείς», τούρκεψαν και έμειναν και έγιναν κάποιοι απ’ αυτούς πασάδες.\n– Ξεχνάμε ότι αυτό που λέμε «ελληνικός πολιτισμός», κατά το μεγαλύτερο ποιοτικό και ποσοτικό ποσοστό, γεννήθηκε και αναπτύχθηκε από τον πέραν του Αιγαίου ελληνισμό. Ο γνωστός «φιλέλληνας» Φαλμεράιερ έγραψε ότι ο Οθωνας «θα φέρει στους Ελληνες τον ευρωπαϊκό ελληνισμό». Αυτοί που τον «καλλιέργησαν» ήταν στα μέτρα τους. Ο ελληνικός ελληνισμός ήταν ασύγκριτος, γι’ αυτό τον έκρυψαν.\n– Και η δημοκρατία; Τα γράφει ο Θουκυδίδης, αλλά η ικανότητα «ανάγνωσης» είναι, ως εκ της ανωτέρω παραγράφου 2, εκλεκτική. «Δημοκρατία μεν τ’ όνομα, του πρώτου δ’ ανδρός αρχή». Οι δε έτεροι «αλληλοτρώγονται ποιος θα επικρατήσει, αδιαφορώντας για το συμφέρον της πόλης». Ετσι δε γράφει; Η κάνω λάθος;…\n– Αφήνω ελεύθερο το πεδίο του αλληλοσπαραγμού που κυριαρχεί από τον Ομηρο έως σήμερα. Θα συσχετίσω τη Σικελική Εκστρατεία με τη Μικρασιατική. Και στη Σικελία ο πόλεμος ήταν εμφύλιος, το αποτέλεσμα όμως της Μικρασιατικής Καταστροφής οφείλεται σε εμφυλιοπολεμικό μένος… στη Βουλή των Ελλήνων και στη μικρή βουλή των ελληνικών καφενείων.\n– Δεν έχει νόημα, τώρα πια, η ενός λεπτού σιγή τριάντα βουλευτών της Βουλής. Αυτό που επιβάλλεται να γίνει αυτή την ημέρα είναι να αφιερωθεί στην προβολή των αιτίων και αφορμών των εμφύλιων θερμών και ψυχρών πολέμων και στα αποτελέσματά των.\n– Αλλά, τώρα πια είναι αργά! Η Ελλάδα, οι θάλασσες και τα βουνά της, «…εν να χαθή, όντας ο κόσμος λείψη». Ζητείται ελπίς!\nΠαν. Χρ. Καραγεωργος, Γεωπόνος, πτυχιούχος της Ανωτάτης Γεωπονικής Σχολής Αθηνών, νυν Γεωργικό Πανεπιστήμιο, με σειρά μεταπτυχιακών σπουδών\nΗ συνεννόηση ως μια χίμαιρα\nΣτην «Καθημερινή» της 6ης-8-2017 ο κ. Ν. Κωνσταντάρας έγραψε άρθρο με τίτλο «Ο διχασμός ως ιδεολογία» και αργότερα το «Κύριο Αρθρο» («Καθημερινή» 27-8-2017) φέρει τον τίτλο «Η τακτική του διχασμού». Τα αίτια του διχασμού και την ανάγκη της ενότητας των Ελλήνων επισημαίνει ο Ευριπίδης στην τραγωδία «Φοίνισσαι». Γράφεται κατά τα τελευταία χρόνια του πελοποννησιακού πολέμου, όπου είναι έκδηλα τα καταστροφικά αποτελέσματα στις αντιμαχόμενες πόλεις. Ειδικότερα, τα αίτια παρουσιάζονται στον διάλογο μητέρας (Ιοκάστη) και του γιου της (Ετεοκλής) – «Γιατί παιδί μου την χειρότερη θεά, τη θεά της φιλαρχίας προτιμάς;». Ο γιος απαντά: «Εάν πρέπει για κάτι ν’ αδικείς, το καλύτερο είναι ν’ αδικείς για την εξουσία, κατά τ’ άλλα δε χρηστός και δίκαιος να ‘σαι». Η Ιστορία όμως μαρτυρεί ότι, όποιος αδικεί για την απόκτηση της εξουσίας, στη συνέχεια αδικεί περισσότερο για τη διατήρησή της. «Χαλεπώτερον το φυλάττειν του κτήσασθαι». Η συνεχής επανεμφάνιση του διχασμού ως κύριου χαρακτηριστικού της νεότερης ιστορίας μας δύναται να αποτελέσει αντικείμενο μελέτης της στατιστικής επιστήμης. Ειδικότερα, με την εφαρμογή της θεωρίας των «Χρονολογικών Σειρών». Τούτο δε, για τον προσδιορισμό των ενδογενών κυρίως, αλλά και τυχόν εξωγενών παραμέτρων, άλλοτε μεν ως συχνότητα άρρυθμη ως προς τον χρόνον κατανομής και άλλοτε δε ως περιοδική εμφάνιση (κίνηση) σε ίσα χρονικά διαστήματα.\n1ος Διχασμός: τέλος 1914, αρχή 1915, η διαφωνία πρωθυπουργού και βασιλέα ως προς την τηρητέα εξωτερική πολιτική οδηγεί σε διχασμό. Βενιζελικοί, αντιβενιζελικοί. Επτά χρόνια μετά, η Μικρασιατική Καταστροφή. 2ος Διχασμός: τριάντα χρόνια μετά, Δεκέμβριος 1944 - Φεβρουάριος 1945. Κομμουνιστές, αντικομμουνιστές. Επτά χρόνια μετά, η πατρίδα μας, η Ελλάδα μας, αναδύεται από ερείπια, καπνούς, ρακένδυτη και αιμορροούσα. 3ος Διχασμός: Τριάντα χρόνια μετά. Ιούλιος 1974. Μακαριακοί, αντιμακαριακοί. Νέα συμφορά. Εδώ η επταετία έχει προηγηθεί. «Προς γαρ το τελευταίον συμβάν έκαστον των πριν υπαρξάντων κρίνεται». Ο ιστορικός, οπαδός της «θεωρίας ανακυκλήσεως της ιστορίας», δικαιώνεται. 4. Το 2004 –τριάντα χρόνια μετά το 1974– δεν έχουμε διχασμό, έχουμε διαπιστώσεις. Δυσχέρειες στη λειτουργία του κράτους. Επανίδρυση του κράτους; Φοροδιαφυγή; Πάταξη της φοροδιαφυγής κ.λπ. Ο ιστορικός, οπαδός της θεωρίας της προόδου –από του ατελεστέρου επί το τελειότερον–, ενθαρρύνεται προς στιγμήν, ότι τώρα αυτός θα δικαιωθεί. Δυστυχώς όμως μόνο για μια στιγμή, όσο κρατεί η ασημένια γραμμή του αστεριού που σβήνει στον ορίζοντα. Ολίγον τι πριν παρέλθει επταετία, καλούμε το ΔΝΤ… 5. Τριάντα χρόνια μετά, το 2034 τι; Το ερώτημα θέτει και ο πρόεδρος της Ν.Δ. «Πώς θα είναι τότε η Ελλάδα; Μια ευημερούσα χώρα με προκοπή, αυτοπεποίθηση και αξιοπρέπεια, μια χώρα που θα έχει βρει τη θέση της σ’ ένα κόσμο που αλλάζει ταχύτητα; Ή μια Ελλάδα σε μόνιμη κρίση με οικονομία καχεκτική, θεσμούς αδύνατους, μια χώρα στην οποία θα κυριαρχούν ο φόβος, η ανασφάλεια, η ντροπή και η απογοήτευση; («Καθημερινή». 27-8-17). Για να επιτευχθεί το πρώτο, «χώρα ευημερούσα κ.λπ.», πρέπει να συμβούν δύο τινά: Α. Ο πολίτης να κατανοήσει τη δύναμη της ψήφου του, να μη δελεάζεται από προεκλογικές υποσχέσεις, να ψηφίζει τους άξιους. Β. Οι άξια εκλεγόμενοι να συμφωνούν για το συμφέρον της πατρίδος, να συναινούν στα κρίσιμα θέματα. Αλλως, θα επαναληφθεί, για ακόμη μία φορά, ο Ισοκράτης, ο οποίος στον πανηγυρικό του αναφέρει «όποιος νομίζει ότι οι Ελληνες θα πετύχουν κάτι αξιόλογον, εάν δεν συμφωνήσουν οι διευθύνοντες αυτούς, είναι πολιτικά αφελής».\nΧαραλ. Παναγιωταρεας, Ταξίαρχος (Μ. Χ) ε.α. – Παπάγου\nΗ θρησκειολογία και ο εταίρος\nΔιάβασα στην εφημερίδα σας, την οποία αγοράζω καθημερινώς, τη διαμαρτυρία γονέως ότι στα σχολεία δεν διδάσκονται τα Θρησκευτικά αλλά η Θρησκειολογία. Θα ήταν χρήσιμο να θυμηθούμε το βίντεο επί υπουργίας Φίλη για το τι ελέχθη τότε στο Μέγαρο Μαξίμου, για το θέμα αυτό, από τον πρωθυπουργό ενώπιον του Μακαριωτάτου Αρχιεπισκόπου κ. Ιερωνύμου και όλων των παρευρισκομένων και τι απόφαση ελήφθη. Τότε μου έκανε ισχυρή εντύπωση η σθεναρή θέση του κ. Πάνου Καμμένου υπέρ των Θρησκευτικών. Το ότι ο πρωθυπουργός άλλαξε γνώμη, αυτό δεν με εκπλήσσει – ούτε με εκπλήσσει ότι ενέπαιξε τον Προκαθήμενο της Ελληνικής Εκκλησίας. Ο δε Π. Καμμένος γνωρίζει ότι σήμερα δεν διδάσκονται τα Θρησκευτικά στα σχολεία. Ο κ. Τσίπρας όλους μπορεί να τους εμπαίζει, όχι όμως και τον κ. Καμμένο που «κρατά» την κυβέρνηση.\nΙωαννης Πολιτης, Δικηγόρος ε.τ. – Αθήνα


Listen to Stratman mixset @ Kosmos Lab 18.03.17 | ΕΡΤ WebRadio\nHome \_ KOSMOS \_ Listen to Stratman mixset @ Kosmos Lab 18.03.17\nListen to Stratman mixset @ Kosmos Lab 18.03.17\nΤο Σάββατο 18 Μαρτίου στις 10 το βράδυ στο Kosmos Lab ο Στράτος Αλοίμονος aka Stratman.\nΣυνθέτης, keyboardist, παραγωγός, ρεμίξερ και δάσκαλος. Μέλος στα συγκροτήματα: « Ηρακλης και Λερναία Υδρα » , « Εν πλω ». Το 1995 μαζί με φίλους δημιούργησε το συγκρότημα «Επόμενη Κίνηση ». Το 2000 δημιούργησε μαζί με τον μπασίστα Δημήτρη Καφούσια τους Clandestinos και το 2002 κυκλοφόρησαν το cd « Mixed Race ».\nΤο 2005 κυκλοφόρησε την προσωπική δισκογραφική δουλειά « Demotic remix Greeks & Indians vol.1. Από το 2006 ξεκίνησε διεθνή συνεργασία κάνοντας remixes σε σειρά καλλιτεχνών από διαφορετικά σημεία του πλανήτη όπως Ska Cubano, Peter Gabriel, Afro Celt Sound System, Melingo, Uht, Dj Click, El Gabinete, Watcha Clan, Los de Abajo, Οι ‘Ασσοι του Loui Salvador και άλλους.\nΤο Φεβρουάριο του 2017 κυκλοφόρησε το ψηφιακό single «Tango Rebetiko» σε συνεργασία με τον αργεντινό τραγουδιστή Melingo.\nΤο single είναι προπομπός του cd: Stratman – Borders of paradise, που θα κυκλοφορήσει τον Απρίλη του .\nΠαράλληλα έχει γράψει και επιμεληθεί μουσικές για έξι θεατρικά έργα, την κινηματογραφική ταινία μικρού μήκους «Είναι οι γυναίκες που αγαπάμε» του Γιώργου Δαουλάρη (συμμετοχή στο φεστιβάλ ταινιών μικρού μήκους της Δράμας), το ραδιόφωνο, serial της τηλεόρασης, διάφορα events και χώρους. Το 2004 την περίοδο των Ολυμπιακών αγώνων έγραψε μουσική για το undergound link του διεθνή αερολιμένα Αθηνών Ελ. Βενιζέλος .\nTags: Kosmos Lab, Stratman


Εκλογές ΣΕΓΑΣ: Ιδιαίτερη τιμή για τον Νίκο Κιβρακίδη που είναι ο μοναδικός υποψήφιος από την Π.Ε. Κοζάνης με την παράταξη της Σοφίας Σακοράφα. «Είμαστε ένα ψηφοδέλτιο με όρεξη για δουλειά και προσφορά στον κλασικό αθλητισμό» - e-ptolemeos.gr\nΑρχική > Αθλητικά > Εκλογές ΣΕΓΑΣ: Ιδιαίτερη τιμή για τον Νίκο Κιβρακίδη που είναι ο μοναδικός υποψήφιος από την Π.Ε. Κοζάνης με την παράταξη της Σοφίας Σακοράφα. «Είμαστε ένα ψηφοδέλτιο με όρεξη για δουλειά και προσφορά στον κλασικό αθλητισμό»\nΔημοσιεύτηκε απο: e-ptolemeos team σε Αθλητικά, Στίβος, ΤΑ ΣΗΜΑΝΤΙΚΟΤΕΡΑ 09/03/2021 | 11:14\nΑνακοινώθηκαν τα ψηφοδέλτια για τις Εκλογές του ΣΕΓΑΣ που θα γίνουν 20 και 27 Μαρτίου με τον Νίκο Κιβρακίδη να είναι ο μοναδικός υποψήφιος από τον Π.Ε. Κοζάνης σε όλα τα ψηφοδέλτια που θα κατέβουν στις εκλογές.\nΜιλώντας στο e-ptolemeos.gr ο κ. Κιβρακίδης ανέφερε: “Πράγματι ανακοινώθηκαν τα ψηφοδέλτια και όντως είμαι ο μοναδικός υποψήφιος από το νομό Κοζάνης με την παράταξη της Σοφίας Σακοράφα. Ένα πολύ δυνατό ψηφοδέλτιο με όρεξη για δουλειά και προσφορά στον κλασικό αθλητισμό.\nΟι εκλογές θα γίνουν 20 και 27 Μαρτίου. Στις 20 θα γίνει η γενική συνέλευση και στις 27 θα γίνει η εκλογική διαδικασία πιθανότατα στις τοπικές ΕΑΣ .\nΟι εκπρόσωποι των σωματείων να ξέρουν ότι κατατέθηκε το δικό μας το ψηφοδέλτιο, ένα ψηφοδέλτιο που θα δουλέψει, θα προσφέρει θα αναπτύξει το κλασικό αθλητισμό ακόμα περισσότερο και θα έχουμε ακόμα περισσότερες επιτυχίες στο μέλλον.\nΗ παράταξη μας έχει πρόεδρο τη Σοφία Σακοράφα με αυτή θα προχωρήσουμε μπροστά και εμείς θα τη βοηθήσουμε να πετύχει και να πραγματοποιήσει το έργο της ενώ στο ίδιο ψηφοδέλτιο είναι και ο Ιάκωβος Πετσούλας από τη Δεσκάτη Γρεβενών ενώ υπάρχουν και ακόμα 9 άτομα από την Βόρεια Ελλάδα καθ΄ όλα ικανά να βοηθήσουν στο νέο Δ.Σ..\nΕκλογές ΣΕΓΑΣ Στίβος\t2021-03-09\nΜε ετικέτα:Εκλογές ΣΕΓΑΣ Στίβος\n31/03/2021 | 12:41


Το Γόνιμο Σερρών Χθες Και Σήμερα: Η Γαύδος είναι Ελληνική\nΠριν από λίγες ώρες διάβασα στο troktiko.blogspot.com\nτην επιστολή ενός κατοίκου από τους 45 που έχει η Γαύδος.\nΠατήστε εδώ και διαβάστε την επιστολή του νησιώτη ακρίτα.\nΡίχνω την ιδέα στους φίλους του blog\nαν μπορούμε με κάποιο τρόπο να βοηθήσουμε.\n15 Ιανουαρίου 2010 - 9:42 π.μ.\nΚαι βέβαια είναι Ελληνική! Αλλά, εγώ, θα έλεγα είναι κομμάτι του αναπανάληπτου παγκόσμιου Ελληνισμού, της ιστορίας και των ριζών του!\nΈτσι είναι όσο υπάρχουν τα κανάλια και ακολουθούν τους επίσημους κάτι μπορεί να γίνει σ'αυτά τα ακριτικά νησιά και αυτό όσο διαρκεί η παραμονή τους εκεί μετά τέλος.Μου αρέσει που όλοι κόπτοντε για αποκέντρωση και τελικά Ελλάδα είναι η Αθήνα και όλες οι μεγαλουπόλεις.\n15 Ιανουαρίου 2010 - 7:57 μ.μ.\nΚαλά έκανες κι αναφέρθηκες στη Γαύδο.\nΑκρίτες υπάρχουν και στο νότο.\nΘα μπορούσαμε να βάλουμε μια παραπομπή στο σταθμό μέσα από τα μπλογκ μας!\n16 Ιανουαρίου 2010 - 12:23 μ.μ.\nΟ σταθμός ακούγεται κατ' ευθείαν και μέσα από το πολύ καλό site www.gavdosfm.gr/\nκάτι τέτοια χαζά είναι που μας κάνουν να θυμώνουμε.\nΚαλό απόγευμα πατρίδα.\n16 Ιανουαρίου 2010 - 2:53 μ.μ.\nΚαλό σου απόγευμα στη Λευκωσία.\nσαν ακρίτας θυμώνω για την ξεχασμένη Ελλάδα,που όλοι την θυμούνται για τις εκλογές η στη καλύτερη περίπτωση για λίγες μέρες ξεγνοιασιας.\nΤα ξέρεις τα έχουμε πεί πολλές φορές.\nΚαλό απόγευμα σε όλους στη Πάρο.\n16 Ιανουαρίου 2010 - 2:57 μ.μ.\nκάθε ακρίτας σε κάθε γωνιά της χώρας μας,είναι πλέον ακρίτας,και της ενωμένης Ευρώπης.Κατι πρέπει να γίνει με όλους τους φύλακες των συνόρων μας.\nΑυτό με το ράδιο θα το κάνω σύντομα.\n16 Ιανουαρίου 2010 - 3:01 μ.μ.\ngavdos fm 888 είπε...\nΤελικά κάποιος ακούει!!\nσας ευχαριστώ για την συμπαράσταση, το έχω ανάγκη.\nχαίρομαι που μαε βρήκες.\nΣτο εξής θα είμαστε πολλοί περισσότεροι αυτοί που θα σας ακούμε.\nΚαλά να είστε εκεί στην αρχή της Ελλάδας και της Ευρώπης.\n16 Ιανουαρίου 2010 - 5:05 μ.μ.\nΑνέστη ίδια γνώμη εχω και εγω, ολοι μας πρέπει να νιώθουμαι ακρίτες μπάς και το καταλάβουν αυτοι οι τριακόσιοι και δεν προλάβουν να τα ξεπουλήσουν ολα.\nμόλις αναρτησεις τον σταθμό θα το πάρω απο εσένα.\n16 Ιανουαρίου 2010 - 8:25 μ.μ.\nΦΕΚ: Τέλη έκδοσης αδειών κυνηγιού, για το κυνηγετικό έτος 2018 – 2019 - Δημοσιεύτηκε στην Εφημερίδα της Κυβερνήσεως η ΚΥΑ με την οποία καθορίζονται τα τέλη έκδοσης αδειών κυνηγιού, για το κυνηγετικό έτος 2018 – 2019. [image: te...\nΣτον εισαγγελέα παραπέμπεται ο βουλευτής Σερρών Κ. Καραμανλής για ανακριβή δήλωση πόθεν έσχες - Πηγή: EUROKINISSI/ΠΑΝΑΓΟΠΟΥΛΟΣ ΓΙΑΝΝΗΣ Στον εισαγγελέα παραπέμπεται ο Κώστας Καραμανλής του Αχιλλέα. Η παραπομπή αφορά ανακριβή δήλωση πόθεν έσχες, καθώς ...


Η Μερόπη Προβληματίζεται... Μήπως είναι προβληματική?: "Η στιγμή της αλήθειας" ή "η στιγμή του εξευτελισμού"?\nΔυστυχώς Μερόπη, αποδείχτηκε ότι το βαρέλι δεν είχε πάτο.\nΚαι εγω που νόμιζα ότι πατώσαμε... Πόσο έσφαλα :(\n25 Οκτωβρίου 2008 - 12:02 π.μ.\nΜεροπη, ειδα καπου ενα στιγμιοτυπο της "εκπομπης" αυτης.\n- Το οτι το βαρελι δεν εχει πατο, αφορα και οσους απο εμας συμμετεχουν σε τετοιες εκπομπες.\nΚαι ερχομαι να ρωτησω, αυτος ο κοπριτης που θα πηγαινε με την αδελφη του (ή και με τη μανα του ακομα) ψηφιζει κιολας;;;\nΠόσο δίκιο έχεις Μερόπη.Νομίζω πως η φρενίτιδα για χρήματα και προβολή έχουν ισοπεδώσει και τα αυτονόητα.\nΛυπηρή η παρουσία του νεαρού για να πάρει τα χρήματα, αλλά μήπως όλοι αυτοί οι αναξιοπαθούντες, που παρελαύνουν απο τις τατιανοεκπομπές δεν ξεφτιλίζονται για μια λύση στα διάφορης φύση προβλήματά τους;\nΤάβλεπα κάποτε στην Αμέρικα και πίστευα πως τέτοια δεν θα σήκωνε το ελληνικό φιλότιμο, αλλά ούτε αυτό υπάρχει πλέον.\n25 Οκτωβρίου 2008 - 12:53 π.μ.\nΑξιολύπητοι άνθρωποι με άπληστη ματαιοδοξία, παρασυρόμενοι από τον "χείμαρρο" των τηλεοπτικών απορριμμάτων, νομίζουν οι ανόητοι πως περιουσία είναι τα χρήματα και δεν βλέπουν οι τυφλοί πως μόνη άξια στη ζωή είναι η Αγάπη...\n25 Οκτωβρίου 2008 - 1:10 π.μ.\nΑδυνατώ να τους παρακολουθήσω!!\nΣωστά το είπαν προηγούμενοι σχολιαστές!\nΤο βαρέλι δεν έχει πάτο!!\nΆκου και με την ...αδελφή του!!\nΞεπεράσαμε τα ζώα!\nΚάποτε κάπου διάβασα ότι ο άνθρωπος διαφέρει από τα ζώα γιατί διαισθάνεται την αθλιότητά του!\nΕεε!! λοιπόν εδώ όχι δεν διαισθάνονται την αθλιότητά τους αλλά την προβάλλουν κιόλας!\nMη περιμένεις να σ' ακούσει κανείς φίλη μου! Είμαστε στη χώρα των κουφών και των τυφλών!!\n25 Οκτωβρίου 2008 - 1:22 π.μ.\nΝομίζω πως δεν μπορεί να βάλει ο νους το τι θα'καναν οι άνθρωποι για το χρήμα και για λίγα λεπτά μπρος στο γυαλί. Και για το χρήμα πες, εδώ που φτάσαμε θα γίνουμε Γιάννη Αι Γιάννης όλοι αλλά και για το γυαλί? Και νομίζω επίσης πως είμαστε ακόμα στην αρχή. Η κατηφόρα είναι μεγάλη και μας έχουν ρίξει τόσες μπανανόφλουδες που δεν κόβεται η φόρα. Απαισιόδοξο μα κοντά στην αλήθεια\nΚαληνύχτα σου Μεροπίτσα\n25 Οκτωβρίου 2008 - 1:40 π.μ.\nΑυτό το πράμα Μερόποη μου δεν το χω παρακολουθήσει ποτέ..γενικά δεν πολυβλέπω τηλεόραση, για να εκνευρίζομαι λιγότερο.\nΕίναι ξεφτίλα, ναι, και οι Ανεξάρτητες Αρχες υποχρεούνται επιτελους να το δουν.\nΚάποιος οφείλει, να προστατέψει τον ηλίθιο, τον έχοντα ψυχικό νόσημα, τον άπορο, τον άστεγο, τον οφειλέτη, τον συγγενή...ακόμα και την ανόητη αυτή που περιφέρεται ώς κυρία βουλευτού; Μα τόσο ξεφτιλίκι πιά;\nΠόσο κοστίζει σήμερα η αξιοπρέπεια;; Πόσο κυρία Γεωργιάδη κοστίζει η αξιοπρέπειά σας;;;\n25 Οκτωβρίου 2008 - 1:50 π.μ.\nΜερ΄΄οπη μου, αν δεν μπορούν να προστατέψουν οι ίδιοι τον εαυτό τους. Εϊμαστε στις εποχές της ελεύθερης επιλογής. Αν εμείς κλείσουμε το κανάλι εκείνη την ώρα και διαβάσουμε ένα βιβλίο ή ακούσουμε ραδιόφωνο, ή καλύτερα, αν μιλήσουμε με το σύντροφο, το φίλο, το γείτονα, τότε ίσως αλλάξει κάτι. Όλες αυτές οι εκπομπές πατάνε πάνω στο μίσος και την ανθρωποφαγία του αποξενωμένου σύγχρονου ανθρώπου.\n25 Οκτωβρίου 2008 - 7:21 π.μ.\nΜιλούσα πριν λίγο καιρό έχοντας υπόψη και το συγκεκριμένο για τα 'νέα' τηλεπαιχνίδια και σίριαλ της ελληνικής τηλεόρασης που όπως συνηθίζεται εδώ και χρόνια μας ήρθαν κατεψυγμένα από την Αμερική, κι αφού τα ξεπάγωσαν οι υπεύθυνοι των καναλιών τα σέρβιραν ως φρέσκα στους καλοφαγάδες Έλληνες τηλεθεατές. Κι έλεγα ότι η συνοικιακή βιοτεχνία διασκέδασης που λέγεται ελληνική τηλεόραση μετά τις εννιά το βράδυ ή και νωρίτερα, θα ακολουθήσει τις δοκιμασμένες συνταγές της αμερικανικής μεγαλοβιομηχανίας μαζικών θεαμάτων: των μαμαλάκηδων της μαζικής κουλτούρας. Διότι απλώς δεν μπορεί να κάνει αλλιώς. Και αν η παγκόσμια οικονομική κρίση μας χτυπάει την πόρτα εδώ και λίγες μέρες ή εβδομάδες, η εντελώς δική μας πολιτιστική κρίση μας την έχει χτυπήσει από πολλά χρόνια - για την ακρίβεια, κοντεύει να τη σπάσει...\n25 Οκτωβρίου 2008 - 8:16 π.μ.\nΝομίζω πως και σ αυτήν αλλά και σε άλλες περιπτώσεις η τηλεόραση απλώς αντανακλά βίαια και χωρίς να χρειάζεται, αυτό που υπάρχει στην κοινωνία. Το στοιχείο του εντυπωσιασμού (πως όλα αυτά γίνονται δημόσια στην τηλεόραση) δυστυχώς μας απομακρύνει από το κύριο το οποίο είναι πως όλα αυτά γίνονται. Για το χρήμα.Και πολλές φορές γίνονται και χωρίς χρήμα. Για να μοιάσουμε κάπου. Να αποκτήσουμε υπόσταση από την ταύτιση με την εικόνα πρότυπο. Έτσι μια κυρία 200 κιλά, βγάζει την κοιλιά έξω να κρέμεται θεωρώντας πως έτσι είναι σέξι. Γιατί η σκέψη και η γνώση έχουν αντικατασταθεί από τη χειραγώγηση. Γιατί το επιτρέπουμε. Το βαρέλι όπως λέει ο κούκος δεν έχει πάτο. Και δεν είναι θέμα τηλεόρασης. Μην κρυβόμαστε. Είναι κοινωνίας\n25 Οκτωβρίου 2008 - 10:37 π.μ.\nEγώ πάλι δεν τρομάζω τόσο με αυτά τα εκτρώματα όσο με την τηλεθέαση που έχουν....γιατί αν δεν είχαν ούτε που θα το κουβεντιάζαμε τώρα.....\nΠοιους άραγε να επικρίνουμε; Τους δημοσιογράφους (λειτουργούς των ΜΜΕ), την εξουσία, τους τηλεθεατές ή γενικότερα την ΄κενονία' την άτιμη που είναι ο καθρέφτης μας;\n25 Οκτωβρίου 2008 - 2:07 μ.μ.\n-# Κούκο και\nπράγματι απ' ότι καταλάβατε ακόμα δεν φτάσαμε πάτο. Για χάρη της τηλεθέασης αφαίρεσαν τον πάτο.\nναι ψηφίζει και να ταν μόνο αυτός....\nδυστυχώς τα σηκώνει το ελληνικό φιλότιμο και μάλιστα απ' ότι διάβασα έχουν και θεαματικότητα αυτές οι σκουπιδοεκπομπές.\n25 Οκτωβρίου 2008 - 3:29 μ.μ.\nπού να τους μείνει αγάπη με την κυνικότητα που δείχνουν. Διάβασα μετά ότι ένας άλλος νεαρός, σε προηγούμενη εκπομπή, ξεφτίλισε τον πατέρα του, ο οποίος τον παρακαλούσε μάταια να σταματήσει, αλλά τίποτε...\nπολύ ωραίο αυτό που γράφεις. Ότι "ο άνθρωπος διαφέρει από τα ζώα γιατί αντιλαμβάνεται την αθλιότητα του". Πιστεύω ότι ακόμα και αυτοί οι κυνικοί και επιπόλαιοι άνθρωποι που πηγαίνουν εκεί και βγάζουν τα ξώψυχα τους για το χρήμα, θα έλθει η εποχή, όταν θα καταλαγιάσει η δημοσιότητα, που θα νιώσουν την αθλιότητα τους και θα αναζητήσουν ψυχοθεραπεία.\nγια την τηλεθέαση πράγματι ρίχνονται πολλές μπανανόφλουδες. Και υπάρχουν οι επιπόλαιοι που τις πατάνε δυστυχώς....\nκι εγώ δεν πολυβλέπω τηλεόραση, αλλά ας είναι καλά η ίωση που με έριξε στο κρεβάτι και για να περάσει η ώρα την έβλεπα. Έχεις δίκιο το ΕΣΡ είναι για να προστατεύει όλους όσους αναφέρεις και πιο πολύ τα παιδιά. Στις 10 το βράδυ κάλλιστα μπορεί να βλέπουν παιδιά. Κι αυτά να δουν ότι για χάρη του χρήματος μπορεί να ξεδιπλώνεις τα εσώψυχα σου, κάθε κρυφή σου σκέψη που μπορεί να μην είσαι και πολύ περήφανος γι' αυτήν και να πληγώνει τους άλλους, και να επιβραβεύεσαι γι΄ αυτήν.\nέχεις δίκιο ότι αυτές οι εκπομπές στηρίζονται πάνω στην ανθρωποφαγία της κοινωνίας. Το ΕΣΡ όμως υποτίθεται ότι έχει ως προορισμό να προστατεύει όλους αυτούς τους ανόητους, επιπόλαιους, ψυχικά διαταραγμένους καθώς και τους συγγενείς τους από τη δημόσια διαπόμπευση. Πού είναι, τι κάνει γι' αυτό???? Εγώ αποφάσισα να μην ξαναδώ αυτό το σκουπίδι, αλλά πόσοι έχουν την κουλτούρα να το κάνουν αυτό???\n25 Οκτωβρίου 2008 - 3:51 μ.μ.\nη πόρτα μας έχει σπάσει προ πολλού και έχουν μπει μέσα κάθε είδους σκουπιδαριό. Πριν μερικά χρόνια είχα πάει στις ΗΠΑ και είδα μια εκπομπή (talk show υποτίθεται) που μπροστά στην κάμερα μαλλιοτραβιόντουσαν και γρονθοκοπιόντουσαν συγγενείς και ζευγάρια υπό τις "ευλογίες" του παρουσιαστή. Ε, δεν άργησε να έλθει κι εδώ... Όλα τα σκουπίδια έρχονται.\nκι εγώ πιστεύω ότι είναι θέμα ενός μέρους τουλάχιστον της κοινωνίας. Που ξεπουλά τα πάντα για το χρήμα. Όμως ο δημόσιος ξευτιλισμός για το χρήμα και την τηλεθέαση πάει ένα βήμα παραπέρα. Επιβραβεύει αυτή την κατάντια.\nαυτή η συγκεκριμένη εκπομπή δυστυχώς έχει αρκετά καλή τηλεθέαση. Πουλά ο ξευτιλισμός και η δημόσια διαπόμπευση....\nόλοι έχουν το μερίδιο της ευθύνης τους γι' αυτή την κατάντια. Όμως ε όχι και να την επιβραβεύουν με χρηματικό έπαθλο. Είναι σαν να λένε. Είστε αδίστακτοι και κυνικοί???? Ελάτε να σας δώσουμε βραβείο.\nΕμ, Μερόπη τί ήθελες τις νυχτερινές βόλτες στην TV; 'Ανοιξες το τηλεοπτικό παράθυρο και μπήκε στο δωμάτιό σου ότι κυκλοφορούσε την ώρα εκείνη. και απ ότι είδες κι άλλοι πολλοί θα το άνοιξαν. Το ότι το βαρέλι έχει πάτο, όλοι το γνωρίζουμε. Δεν είναι όμως αναγκαίο να φτάσουμε μέχρι εκεί να το διαπιστώσουμε. Ας φτάσει ο κάθε ...άπιστος Θωμάς. Στο όποιο ...μαγαζί πάμε για ψώνια, αγοράζουμε τα καλύτερα. Δεν τους αφήνουμε να μας πουλήσουν ότι αυτοί θέλουν\nΜε εκτίμηση σας αναφέρω:\nΕλπίζω να μην είναι δυσάρεστο ότι για άλλη μια φορά ο προβληματισμός σας μεταφέρεται στο olatablog.blogspot.com/\n25 Οκτωβρίου 2008 - 5:41 μ.μ.\nΚαταρχήν να πούμε ότι όποιος παρουσιάζεται στη tv δεν είναι δημοσιογράφος.\nΤην εν λόγο "κυρία" δεν την ξέρω, ούτε ξέρω αν είναι δημοσιογράφος.\nΕκείνο όμως που με εξοργίζει είναι όταν άνθρωποι που θέλουν να είναι πρότυπα για την κοινωνία, που θέλουν να παρουσιάζονται ως καλοί οικογενειάρχες, όπως ο Γεωργιάδης με την οικογένεια του, άνθρωποι που όλοι μέρα μας πουλάνε φόυμαρα και παρδαλές κορδέλες, είναι εκείνοι που προωθούν τη διαφθρορά και την καταστροφή των ηθών.\nΔιότι δεν είναι μόνο τα λόγια που μετρούν, είναι και οι πράξεις.\nΚαι στην προκειμένη η κοροϊδία του κόσμου πάει σύννεφο...\nΑς προβληματιστούν όσοι θεωρούν τέτοιους ανθρώπους, όπως το εν λόγο ζεύγος ως υπόδειγμα Ελλήνων...\nΜερόπη έτυχε να δω και τις δύο εκπομπές, προς το τέλος αυτή με το νεαρό να κάνει... σκόνη τη καλή του και την άλλη στον ΑΝΤΕΝΑ που παρουσίαζε τη παρουσιάστρια!!\nΕκείνο που δε καταλαβαίνω είναι τα μυαλά των παικτών που ξευτηλίζονται για χρήματα !!\n25 Οκτωβρίου 2008 - 7:31 μ.μ.\nΕδώ να δεις τι γίνετε... (Γερμανία)\nΗ ξεφτίλα! Υπάρχουν δυο η τρεις καθημερινές εκπομπές... Που κάνουν κανονικές δίκες. Υπάρχουν δικαστές, εισαγγελείς κλπ, δεν ξέρω αν είναι ηθοποιοί, παρουσιαστές η τι...Εκεί να δεις πόσο χαμηλά μπορεί να πέση ο άνθρωπος.\nΆλλες πάλι που πάει ο κάθε πικραμένος και λέει τον καημό του...\nΗ δική μας τηλεόραση μπροστά σε αυτά τα...Τέρατα,που βλέπω αυτόν τον καιρό, είναι... Αξιοπρεπέστατη!\nνα η αρρώστια μ' έριξε στο κρεβάτι και είδα κι αυτό το σκουπιδαριό.... Χα χα!!! Θα το έβλεπα ποτέ αν ήμουν απόλυτα υγιής???\nσ' ευχαριστώ πολύ. Και βέβαια δεν είναι δυσάρεστο.\nσυμφωνώ ότι δεν είναι όλοι οι παρουσιαστές δημοσιογράφοι. Η συγκεκριμένη δε κυρία Γεωργιάδη σπούδασε λέει μουσική, είναι και συνθέτης. Είχα όμως μια εντύπωση ότι κι αυτή δεν είναι ευχαριστημένη με το σκουπιδαριό που παρουσίαζε. Θα μου πεις γιατί δεν φεύγει??? Φαίνεται ότι κι αυτή θυσιάζεται για το χρήμα.\n25 Οκτωβρίου 2008 - 10:46 μ.μ.\nέχω την εντύπωση ότι ακόμα και αυτός ο κυνικός νεαρός κάποτε θα αναλογιστεί τι έκανε και θα αναζητήσει ψυχοθεραπεία. Γι' αυτό πρέπει να επέμβει το ΕΣΡ, να προλάβει κι άλλους επίδοξους "ειλικρινείς"\nκατ' αρχάς καλώς μου ήρθες. Ώστε υπάρχουν και χειρότερα??? Ε, σε λίγο θα φτάσουν κι εδώ. Δεν μπορεί...\n25 Οκτωβρίου 2008 - 10:49 μ.μ.\nTελικά, για τα λεφτά τα κάνεις όλα!\nΗ "Στιγμή της αλήθειας", όπως φαίνεται, ήρθε για τον ΑΝΤ1 καθώς το ΕΣΡ θα ζητήσει κασέτες του ριαλιτοπαίχνιδου του καναλιού και θα προχωρήσει σε έλεγχο για να διαπιστώσει αν υπάρχουν ή όχι παραβάσεις της νομοθεσίας\n(Επίσης εδώ και εδώ)\n26 Οκτωβρίου 2008 - 1:33 π.μ.\nΚρίμα. Και την θεωρούσα σοβαρή γυναίκα. Ειλικρινά λυπάμαι γι' αυτό τον ξεπεσμό. Το θέμα είναι βέβαια προσωπικό. Εμείς, και μόνον εμείς αποφασίζουμε για το τί θέλουμε να αντιπροσωπεύσουμε στη ζωή. Δεν υπάρχουν δικαιολογίες. Ο καθένας αυτό που θέλει.\n26 Οκτωβρίου 2008 - 3:35 π.μ.\nναι υπάρχει ένα μερίδιο του κόσμου που τα κάνει όλα για τα λεφτά. Εκεί καταντήσαμε...\nεπιτέλους να ασχοληθεί το ΕΣΡ, μήπως και σωθεί κανένας από τις "εξομολογήσεις" των κυνικών και φιλοχρήματων. Ελπιδοφόρες οι ειδήσεις σου. Νομίζω ότι μου ρχεσαι πρώτη φορά? Καλώς μου ήρθες λοιπόν.\nτην ήξερες την κα Ευγενία Μανωλίδου και τη θεωρούσες σοβαρή?? Εγώ να πω την αλήθεια, δεν την γνώριζα. Μετά το επεισόδιο που παρακολούθησα, μπήκα στο Google και είδα μερικές πληροφορίες γι' αυτήν.\n26 Οκτωβρίου 2008 - 7:58 π.μ.\nΤι ξευτίλα είναι αυτή, Μερόπη, ευτυχώς που δεν παρακολουθώ συχνά τηλεόραση, στην αρχή νόμιζα ότι αστειευόσουνα.\n26 Οκτωβρίου 2008 - 12:47 μ.μ.\nδυστυχώς δεν αστειεύομαι. Τέτοια κατάντια έχει φτάσει ένα μέρος της κοινωνίας.\nΕγώ είδα για την εν λόγω εκπομπή που λες σε σημερινό πρωϊνάδικο (Σαββατιάτικος Παπαδάκης), όπου ο εν λόγω ωραόος "νέος" παρουσιάζονταν ως ο μάγκας της υπόθεσης. Αρχικά γιατί είχα βαρεθεί όλα τα άλλα Βατοπεδινά παρακολούθησα, αλλά όταν κατάλαβα τι έγινε μου ήρθε το αίμα στο κεφάλι!\nΝομίζω δεν έχει νόημα πλέον να ζητάμε κάθε φορά από το ΕΣΡ να ρίξει κανένα "προστιμάκι".\nΑν δεν κλείσει ο σταθμός για μια βδομάδα τότε πρέπει να τον καταλάβουμε..\nΊσως αυτά να είναι τα "Πολυτεχνεία" και η Εθνική Αντίσταση της γεννιάς μας!!\nΜιλαμε για μεγαλη ξεφτιλα! Θα συμφωνησω με τους προλαλησαντες: οτι αυτο το βερελι φαινεαι δεν εχει πατο..Ως που θα φτασουν πια? Αλλα δεν φταιει κανενας αλλος. Φταιει ο κοσμος που καθεται και τα βλεπει! Λες και δεν εχουν επιλογη να γυρισουν καναλι ή να την κλεισουν τη ρημαδα την τι βι , κι ας πληρωνουν τζαμπα τα τελη ραδιοτηλεορασης.Τα σεβη μου Μεροπιτσα\nΚαλημέρα. Δεν έχω (ευτυχώς)δει καμιά φορά αυτή την (απαράδεκτη)εκπομπή! Έχω όμως διαβάσει σχετικά σχόλια (όπως το δικό σου)αγαπητή Μερώπη. Τί να πει κανείς? Υπάρχουν κι άλλες απαράδεκτες-εξομολητικές-ψυχογυμνοτικές εκπομπές, έχω δει μερικά.. πεντάλεπτα, τόσο όσο για να αγανακτήσω και να αλλάξω κανάλι. Δυστυχώς οι πολλές διαφημίσεις μας αναγκάζουν στο ζαπιγκ ώστε να ΄"πέφτουμε" σε τέτοιου είδους αηδίες. Μόνο το κλείσιμο της τηλεόρασης μας γλυτώνει τελικά!\n27 Οκτωβρίου 2008 - 9:33 π.μ.\nΕυτυχώς δεν παρακολουθώ ελληνική τηλεόραση. Αν είναι να τρελαθεί κανείς, ας τρελαθεί για κάτι (ή από κάτι) που αξίζει τον κόπο. Μέρα καλή\n27 Οκτωβρίου 2008 - 10:21 π.μ.\nΈχω προ πολλού κόψει την τηλεόραση και όταν ακούω τέτοια περιστατικά, νιώθω δικαιωμένη για την επιλογή μου. Δεν με ενδιαφέρει να παρακολουθήσω τον εξευτελισμό του άλλου, δεν το βρίσκω διασκεδαστικό. Προτιμώ να ζω ευτυχισμένη στο πέλαγος της άγνοιάς μου.\n28 Οκτωβρίου 2008 - 2:27 π.μ.\nκαλημέρα. Κι όμως δυστυχώς, απ΄ότι είδα στον Τύπο, το εν λόγω κανάλι τσίμπησε λίγο θεαματικότητα παραπάνω την προηγούμενη βδομάδα. Πολύ φοβάμαι ότι είναι λόγω της εκπομπής αυτής, του σκουπιδαριού δηλαδή.\n-@ Χειμων. Λιακάδα μου,\nδυστυχώς ακόμα δεν φτάσαμε σε επίπεδο να κλείνουμε την τηλεόραση στα σκουπίδια. Οι περισσότεροι τουλάχιστον. Την καλημέρα μου\n28 Οκτωβρίου 2008 - 9:04 π.μ.\nθα ήταν καλά να την κλείναμε όλοι την TV σ' αυτά τα σκουπιδαριά, αλλά δυστυχώς πολλοί την ανοίγουν ειδικά για να δουν αυτά.\nκαλημέρα. Φαντάσου αφού τρελλαινόμαστε εμείς, τι παθαίνουν οι φίλοι και συγγενείς αυτών των επιπόλαιων (για να μην πω κάτι χειρότερο) "παικτών"....\nκαλά κάνεις και την έκοψες την τηλεόραση. Εγώ, για να πω την αλήθεια, την ανοίγω πού και πού.\n28 Οκτωβρίου 2008 - 9:09 π.μ.\nΣκέψου μόνο πως η Μανωλίδου ήταν παντρεμμένη με άλλον, είχε και παιδιά και παράτησε τον άντρα της όταν γνώρισε τον Άδωνι σε ένα σεμιάριο!\nΣκέψου λοιπόν πως θα νιώθει ο Χριστιανός αυτός...\nΝΑ ΣΟΥ ΦΑΕΙ ΤΗ ΓΥΝΑΙΚΑ Ο ΑΔΩΝΙΣ!\nΕγώ θα είχα αυτοκτονήσει...\nΓιατί στα λέω όλα αυτά???\nΜα για να δεις πως υπάρχουν και χειρότερα...\nΜην λυπάσαι τους παίκτες, ούτε την ταπεινωμένη κοπελίτσα.\nΕίναι πολύ πιο ορθολογιστές από'μας...\n28 Οκτωβρίου 2008 - 11:33 π.μ.\nΔεν έχει περάσει πολύς καιρός απο τότε που θυμάμαι τον βουλευτή του ΛΑΟΣ, εκδότη τότε να κατακρίνει τα τηλεοπτικά σκουπίδια φωνάζοντας με αλλαλαγμούς για τη Νέα Τάξη που τα επιβάλλει κερδίζοντας έτσι τηλεοπτικό χρόνο και δημοσιότητα. Πως τα φέρνει όμως η ζωή καμιά φορά...\n28 Οκτωβρίου 2008 - 4:07 μ.μ.\nΚι εγω παραμένω και σήμερα άφωνη. Και για την επιλογή του σταθμού και για την κυρια του κυρίου ( τον λεει ο Μπουμπουκος μου) και γενικώς για το ζόρι που τραβαει ο κάθε πικραμένος που παει εκει για να ευτελίσει ο,τι πιο πολυτιμο εχει : την αξιοπρέπεια του...\nπώς να άφηνε τέτοιο κελεπούρι η Μανωλίδου???? Χα χα χα!!\nσε μια συνέντευξη της η εν λόγω κυρία είπε ότι πήρε την έγκριση του Άδωνη και του Καρατζαφέρη για την εκπομπή. Χα χα χα!\nπώς να μη μείνουμε άφωνοι με τέτοιο σκουπιδαριό!!! Και καλά οι πικραμένοι και οι αναξιοπρεπείς δεν μπορούν να προστατέψουν τον εαυτό τους και τους οικείους τους. Το ΕΣΡ τι κάνει, κοιμάται??\nΜάλλον κάποιοι δαιμόνιοι στην Αμερική - από εκεί μας ήρθε - σκέφτηκαν: τι πουλάει περισσότερο; Τηλεπαιχνίδια και ριάλιτι. Άρα, ας συνδυάσουμε τα δυο: ριάλιτι σε περιτύλιγμα τηλεπαιχνιδιού...\n28 Οκτωβρίου 2008 - 11:30 μ.μ.\nΔεν την έχω δει ποτέ την εκπομπή, αλλά έχω δθαβάσει και σε άλλα blogs.\nΟι άνθρωποι που συμμετέχουν είναι αξιολύπητοι αν και πιστεύω πως κάποια από αυτά είναι και στημένα που βέβαι δεν αλλάζει το γεγονός που είναι η απόλυτη ξεφτίλα οποιουδήποτε συμμετέχει...\nΤι να πω ρε Μερόπη, προφανώς για να τα δείχνουν υπάρχουν άνθρωποι που τα παρακολουθούν.\nΠάντως ακόμα είμαστε πολύ μακριά από τον πάτο του βαρελιού, έχουμε να δούμε πολλά ακόμα και αυτό το λέω γιατί υπάρχουν και άλλαα show που θα μας έρθουν σε μερικά χρονάκια.\nΓενικά η τηλεόραση όσο πάει πέφτει ακόμα πιο χαμηλά.Προσπαθεί να πιάσει ολη τη σαπίλα που μπορεί να έχει κάποιος μέσα του και να την πλασάρει σαν πρότυπο.Την συγκεκρημένη εκπομπή την είδα μια φορά τρία λεπτά και έκλεισα την τηλεόραση.Τέτοια ενημέρωση να μου λείπει.\nΌτι είναι κατάντια και ξεφτίλα δεν χωρεί αμφιβολία!\n"Παίζει" όμως και να είναι "στημένα", καθώς πολλά εικοσάχρονα θα έκαναν τα πάντα για δέκα χιλιαρικάκια...\n29 Οκτωβρίου 2008 - 6:40 μ.μ.\nΠολύ όμορφο το βλογ σου, καλώς σε βρήκα.\nΓια να είμαι ειλικρινής, αγνοούσα πλήρως την εκπομπή αυτή, κι όπως διαπιστώνω κι αρκετοί θαμώνες του ιστολογίου σου. Αυτό λέει κάτι, ή μάλλον λέει αρκετά:\nα)η τηλεόραση μπορεί να αφορά πολύ κόσμο (εγώ βλέπω πολύ λίγη -κακώς, γιατί είναι κομμάτι της πραγματικότητάς μου, αλλά δεν εχω χρόνο), όχι όμως όλη η τηλεόραση. Αυτό σημαίνει κριτική και έλλογη χρήση της. Ας το κρατήσουμε αυτό.\nβ)είναι ζητούμενο -κι ως ένα σημείο σχεδόν ταμπού- το πόσοι παρακολουθουν αυτές τις εκπομπές. Η τηλεθέαση, οι μέθοδοι καταμέτρησής της, η AGB, κλπ, είναι σημεία που έχουν σχολιαστεί αρκετά, όχι όμως τόσο ώστε να δούμε την ακριβή έκταση του φαινομένου. Αντίθετα, σχεδόν τα θεωρούμε δεδομένα και πάνω τους στηρίζουμε τη φιλολογία μας. Και τα συμφέροντα, η διαφημιστική πίτα, κλπ είναι αρκετές και σημαντικές παράμετροι στο θέμα, επίσης.\nγ)Ακόμη κι αν παρακολουθούμε, δεν εγκρίνουμε. Δεν προκειται δηλαδή για παθητική πρόσληψη (αναρωτιέμαι, οι σοβαροι κριτικοί τηλεόρασης, π.χ. Διαμαντάκου, Θεολογίδου, κλπ. πώς αντέχουν!).\nΠέραν αυτών, θέλω να πω ακόμη δυο πράγματα, επειδή ο τρόπος που το παρουσίασες με κέντρισε και έκατσα να τη δω στην τεμαχισμένη της εκδοχή στα μεσημεριανάδικα [σπαράγματα εκπομπής που τα κατα-σπάραζαν άλλες εκπομπές!]:\n1)Ρωτήθηκε η Μανωλίδου, αν αισθάνεται άσχημα που το κάνει. Απάντησε με γλυκυτάτη αφέλεια (;)" οχι, αλλά αν δεν ήμουν εγώ, θα ήταν κάποιος άλλος"! Εν τάξει, δε με πείραξε τόσο αυτό, καθώς, αγαπητή Μερόπη, είπε το αυτονόητο [: εγώ θα φτιάξω τον κόσμο; Δες οι άλλοι τι κάνουν! -λόγια της καθημερινότητάς μας]. Ρωτήθηκε όμως στη συνέχεια αν τη ενδιαφέρει η πολιτική. "Οχι" απάντησε "δεν ασχολούμαι, θέλω απλώς οι πολιτικοί να κάνουν καλο στον τόπο μου". Εκεί είναι το ζήτημα, νομίζω. Ταυτίστηκαν οι πολιτική με τους πολιτικούς. Αυτοί ξέρουν, εμείς όχι. Κάθε 4 χρόνια ρωτήστε μας. Στο μεταξύ ο καθείς εφ' ω ετάχθη στη καθημερινότητα.\nβ)Ρωτήθηκε αν αισθάνεταιπως εμεταλλέυται κόσμο. "Όχι" είπε "όλοι ξερουν και καταλαβαίνουν σε τι συμμετέχουν. Δε βάζω κρυφές κάμερες". Δυστυχώς έχει δικαιο, οι ζωές μας είναι έτσι και on και off camera. Ο τηλεκαννιβαλισμός είναι αποκρουστικός, αλλά έχει ένα καθημερίνο πρόσωπο που δεν μας φαίνεται αποκρουστικό.\nΣε ευχαριστώ για τη φιλοξενη ιστοσελίδα σου. Συγγνώμη για το χώρο που καταχράστηκα.\n-@Γεράσιμε και να φανταστείς ότι (όπως διάβασα κάπου) αυτό το ριαλιτοπαίχνιδο ήρθε στην Ελλάδα σε light έκδοση. Φαντάσου πώς θα ήταν στην κανονική του μορφή.\n-@ Roadartist μου, πράγματι φρίκη.\n-@NdN μου σίγουρα υπάρχουν άνθρωποι που τα παρακολουθούν τέτοιου είδους παιχνίδια. Διάβασα ότι εδώ έχει θεαματικότητα γύρω στο 27%. Δηλαδή σχεδόν ένας στους 3 το παρακολουθεί.\n29 Οκτωβρίου 2008 - 9:28 μ.μ.\nνομίζω ότι ο Αντένα προκειμένου να ανέβει η πεσμένη του θεαματικότητα, έχει επιστρατεύσει τέτοιου είδους σκουπίδια. Και δυστυχώς αυτό το "παιχνίδι" έχει κάποια θεαματικότητα.\n-@sikofagos κατ' αρχάς καλώς μου ήρθες από το ιστολόγιο μου. Πολύ ενδιαφέροντα αυτά που γράφεις. Φαντάσου αν δεν το παρουσίαζε το συγκεκριμένο παιχνίδι η σύντροφος του, τι θα έσουρνε ο εθνικοπατριώτης κ. Άδωνις Γεωργιάδης σ' αυτή την εκπομπή. Ότι είναι εναντίον των ελληνοχριστιανικών ηθών κλπ κλπ. Χα χα χα!\n...και την κατσίκα;\nΤη μπετούγια της πόρτας;\nΤα παπάκια στο πάρκο;\nΤο ανήλικο, το 12χρονο κοριτσάκι της διπλανής πόρτας;\nΜηπως να δούμε ερωτικά τον "κονσεπτάρχη" της παραγωγής, και να του τραβήξουμε κανένα "σπέσιαλ παρτουζωτό" να στρώσει; Ε; Μήπως;\nΘα συμφωνήσω και εγώ με τον προηγούμενο. Όλοι μας θα θυμόμαστε τους παίχτες για κάνα δυό βδομάδες, τόσος είναι ο χρόνος που θυμόμαστε πράγματα στην τηλεόραση. Άρα σίγουρα τους βολεύει και πάνω σε αυτό πατάνε οι παίχτες τέτοιων παιχνιδιών. Εδώ ξεχάσαμε προς το παρόν ελπίζω, το θέμα με το Βατοπαίδι, κάποιους ανώνυμους για μας παίχτες δεν θα ξεχάσουμε; Για να μην πω ότι με βρίσκει και λίγο ύποπτο ο ντόρος για το τελευταίο επεισόδιο της στιγμής της αλήθειας, δηλαδή ότι πέρα από τα οικονομικά συμφέροντα του Αντ1 με την υπερπροβολή σε άλλα κανάλια, μήπως τελικά βοηθάει όλο αυτό στο να ξεχάσουμε άλλα πιό σημαντικά ζητήματα για λίγο και να κερδίσει χρόνο η κυβέρνηση;; Δεν ξέρω αν είμαι υπερβολικός αλλά όλα μου περνάνε από το μυαλό…\nΤέλος πάντων σχετικά με τους παίχτες και την ακύρωση της παλιάς τους ζωής, είμαι σχεδόν βέβαιος ότι στην πλάκα που σκαρώνουν, θα παίρνουν μέρος και οι δικοί τους άνθρωποι, δηλαδή θα είναι απόλυτα ενημερωμένοι (φίλοι και συγγενείς). Τώρα αν κάποιος γνωστός τους το πάρει στραβά, πάλι θα μπορούν να του εξηγήσουν. Οι δικοί σου άνθρωποι σε ξέρουν καλύτερα και δεν περιμένουν ένα παιχνίδι για να σε μάθουν. Ευχαριστώ για τον χώρο,\n4 Νοεμβρίου 2008 - 8:38 μ.μ.


Νοέμβριος 2014 – Αρχαιοφύλακες\nΝέα αναβολή της δίκης στο Συμβούλιο Επικρατείας\nΛόγω της συνεχιζόμενης αποχής των δικηγόρων δεν θα πραγματοποιηθεί η δίκη την Πέμπτη 18 Δεκεμβρίου 2014 στο Συμβούλιο Επικρατείας. Η νέα ημερομηνία θα ανακοινωθεί σύντομα στην ιστοσελίδα μας.\n«Ο Σύλλογος Σπουδαστών – Αποφοίτων ΙΕΚ της ειδικότητας ΦΥΛΑΚΑΣ ΜΟΥΣΕΙΩΝ ΚΑΙ ΑΡΧΑΙΟΛΟΓΙΚΩΝ ΧΩΡΩΝ ζητά άμεσα προσλήψεις μόνιμου προσωπικού» Το τελευταίο διάστημα η τεράστια έλλειψη προσωπικού φύλαξης σε Μουσεία και Αρχαιολογικούς χώρους διαταράσσει την εύρυθμη λειτουργία τους, την ασφάλεια των εκθεμάτων … Read More »\nΔράσεις\tLeave a comment\nΟ Σύλλογος Σπουδαστών Αποφοίτων ΙΕΚ της ειδικότητας «ΦΥΛΑΚΑΣ ΜΟΥΣΕΙΩΝ ΚΑΙ ΑΡΧΑΙΟΛΟΓΙΚΩΝ ΧΩΡΩΝ», ζητά άμεσα προσλήψεις μόνιμου προσωπικού στον κλάδο Φύλαξης-Πληροφόρησης για τα δημόσια Μουσεία και Αρχαιολογικούς χώρους της χώρας μας. Διαβάστε ολόκληρο το έγγραφο: egrafoyppoa\nΟ Σύλλογος Σπουδαστών Αποφοίτων ΙΕΚ της ειδικότητας «ΦΥΛΑΚΑΣ ΜΟΥΣΕΙΩΝ ΚΑΙ ΑΡΧΑΙΟΛΟΓΙΚΩΝ ΧΩΡΩΝ», διαμαρτύρεται για το όριο ηλικίας και το επίπεδο ξένης γλώσσας που απαιτείται στις συμβάσεις ορισμένου χρόνου, για το προσωπικό φύλαξης, που προκηρύσσει το Νέο Μουσείο Ακρόπολης. Διαβάστε περισσότερα: … Read More »\nΝέα ημερομηνία για τη δίκη στο Συμβούλιο Επικρατείας\nΛόγω τριήμερης αποχής των δικηγόρων από τα δικαστήρια από 19 έως και 21/11/14, δε θα πραγματοποιηθεί η προγραμματισμένη δίκη μας στο Συμβούλιο Επικρατείας την Πέμπτη 20/11/2014. Η νέα ημερομηνία θα ορισθεί την ίδια μέρα και θα αναρτηθεί στην ιστοσελίδα μας.\n13/11/2014 Αποκλεισμός υποψηφίων κάτω των 29 ετών στο νέο πρόγραμμα της κοινωφελούς εργασίας ΟΑΕΔ 2014. Το έγγραφο αυτό εστάλη στα Γραφεία του Υπουργού και Υφυπουργού Εργασίας και κοινοποιήθηκε στον ΟΑΕΔ: egrafoypakp\nΈγγραφο του Συλλόγου σχετικά με την προτεραιότητα πιστοποιημένων Αρχαιοφυλάκων\n05/09/2014 Προτεραιότητα απόφοιτων ΙΕΚ με ειδικότητα Φύλακες Μουσείων και Αρχαιολογικών Χώρων στα προγράμματα κοινωφελούς εργασίας του ΟΑΕΔ. Το έγγραφο αυτό εστάλη στον Υπουργό Πολιτισμού και κοινοποιήθηκε στην Ειδική Υπηρεσία Τομέα Πολιτισμού-ΕΥΠΟΤ, καθώς και στον ΟΑΕΔ: egrafoaed1\nΔελτίο τύπου: Ως Σύλλογος καταγγέλουμε την πολιτική προσλήψεων φυλακτικού προσωπικού της Εθνικής Πινακοθήκης και του Λαογραφικού Μουσείου Θεσσαλονίκης, καθώς και το προσχέδιο της τροπολογίας για την μετατροπή των πέντε μεγάλων μουσείων της χώρας σε Ν.Π.Δ.Δ.\nΕΝΗΜΕΡΩΣΗ ΣΧΕΤΙΚΑ ΜΕ ΤΙΣ ΕΠΑΦΕΣ ΚΑΙ ΤΙΣ ΕΝΕΡΓΕΙΕΣ ΤΟΥ ΣΥΛΛΟΓΟΥ ΓΙΑ ΤΟ ΚΩΛΥΜΑ 8ΜΗΝΟΥ ΚΑΙ ΤΟ 60ΜΗΝΟ ΚΩΛΥΜΑ\nΑΠΟΤΕΛΕΣΜΑΤΑ ΕΚΛΟΓΩΝ 2022 ΚΑΙ ΣΥΣΤΑΣΗ ΣΕ ΣΩΜΑ ΤΟΥ Δ.Σ.


Σας προκαλεί συχνά φτέρνισμα ο ήλιος; Δείτε γιατί σας συμβαίνει! - ΠΕΡΙΕΡΓΑ - STRANGE\nHome / ΥΓΕΙΑ / Σας προκαλεί συχνά φτέρνισμα ο ήλιος; Δείτε γιατί σας συμβαίνει!\nΣας προκαλεί συχνά φτέρνισμα ο ήλιος; Δείτε γιατί σας συμβαίνει! Reviewed by agathi strange on 08:00 Rating: 5


Σύνδεσμος Αποστράτων Αξιωματικών Μηχανικού: Οι νέες μειώσεις των συντάξεων.\nΟι συντάξεις μας αγαπητοί συνάδελφοι με το ΜΝΗΜΟΝΙΟ 3 ή αν θέλετε με τους νόμους προαπαιτούμενων για τη συμφωνία, θα μειωθούν άμεσα και όχι λίγο.\nΆμεσα αυξάνεται η Εισφορά Νοσοκομειακής Περίθαλψης από 4% σε 6%. Επίσης επιβάλλεται εισφορά Νοσοκομειακής Περίθαλψης 6% και στα επικουρικά βοηθήματα και μερίσματα. Η εισφορά επιβάλλεται στο άθροισμα του ποσού της βασικής σύνταξης και επιδομάτων συζύγου και παιδιών.\nΈτσι αν κάποιος είχε βασική σύνταξη 2150 ευρώ, ΕΟΒ συζύγου 35 και ΕΟΒ παιδιών 47 ευρώ ήτοι σύνολο 2232 ευρώ, η κράτηση νοσοκομειακής περίθαλψης ήταν 89,28 ερώ.\nΤώρα όμως θα είναι 133,92 δηλαδή θα έχει μείωση 44,64 ευρώ. Όχι και λίγα.\nΕπίσης αν τα μερίσματά του (ΜΤΣ και ΕΚΟΕΜΣ) είναι 350 ευρώ (μικτά) τότε θα επιβαρυνθεί και εδώ κατά 6% δηλ κατά 21 ευρώ.\nΆρα η συνολική μείωση του εισοδήματος του θα είναι (44,64 + 21)=65,64 ευρώ, πέρα από την ακρίβεια λόγω ΦΠΑ και φόρων. Έτσι ότι πήραμε (αν πήραμε) με την αποκατάσταση των συντάξεων κατά το 50% θα το δώσουμε πίσω και με πανωπροίκι.\nΗ εφαρμογή των νέων μειώσεων εικάζω ότι θα εμφανισθεί στην επόμενη μισθοδοσία μας (Αύγουστο στη μισθοδοσία Σεπτεμβρίου) καθόσον θεωρώ δύσκολη την άμεση τροποποίηση του λογισμικού μισθοδοσίας. Θεωρείται ευνόητο ότι θα υπάρχουν και αναδρομικές κρατήσεις για το προηγούμενο διάστημα.\nΑναρτήθηκε από Βασίλης Παπαδόπουλος στις 5:18 μ.μ.\nΕτικέτες Απόστρατοι, Θέματα, Οικονομικά, Συντάξεις